Frater Mathyas Benedicti de conuentu Haboensi fuit assignatus in conuentu Nidrosie et declaratur absolutus ab omnibus peccatis et censuris et excessibus, propter que venit ad Vrbem, et sibi fuit remissa omnis culpa preterita, et item habet licentiam ire ad conuentum Reualiensem vel ad quemcunque conuentum cuiuscunque prouincie et ibi assignari, si prelato placuerit. Datum Rome vii septembris [1475].